

**Kisbér Város Önkormányzata**

**Hivatalos Facebook oldal**

**Közzétételi Szabályzat**

*Hatályos: 2024. december . napjától*

Tartalomjegyzék

[1. Szabályzat célja 1](#_Toc183507188)

[2. Engedélyezett tartalomtípusok 1](#_Toc183507189)

[3. Nem engedélyezett tartalomtípusok 2](#_Toc183507190)

[4. A tartalmak jóváhagyásának folyamata 2](#_Toc183507191)

[5. Kommentek és hozzászólások 2](#_Toc183507192)

[6. Adatvédelem és szerzői jogok 2](#_Toc183507193)

[7. A Szabályzat végrehajtása és felülvizsgálata 3](#_Toc183507194)

[8. Záró rendelkezések 3](#_Toc183507195)

# 1. Szabályzat célja

1.1. Kisbér Város Önkormányzat (a továbbiakban: Önkormányzat.) Facebook oldala hivatalos kommunikációs csatornaként működik, amely célja a lakosság tájékoztatása és az információk megosztása az Önkormányzat tevékenységéről, szolgáltatásairól és eseményeiről.

1.2. A közzétett tartalmaknak pontosnak, hitelesnek és relevánsnak kell lenniük.

1.3. Az oldalon megjelenő bejegyzések és információk célja a közérdekű tájékoztatás és a lakossággal való aktív kapcsolat fenntartása.

1.4. A tartalmak nem sérthetik a törvényeket, az etikai normákat, a facebook általános irányelveit, valamint nem lehetnek sértőek vagy megalázóak senkire nézve.

# 2. Engedélyezett tartalomtípusok

*2.1****. Közlemények és Hivatalos tájékoztatók***

* Az Önkormányzat hivatalos közleményei, rendeletek, határozatok, jogszabályváltozások.
* Sürgős és fontos információk, amelyek közvetlenül érintik a lakosságot (pl. rendkívüli időjárási helyzetek, közlekedési változások, stb).

*2.2.* ***Események és programok***

* Helyi eseményekről és rendezvényekről szóló információk (pl. ünnepségek, kulturális rendezvények, lakossági fórumok).
* Közösségi programok, nyílt napok meghirdetése stb.

*2.3.* ***Szolgáltatások és közszolgáltatások***

* Az Önkormányzat által nyújtott szolgáltatások és közszolgáltatások bemutatása.
* Új szolgáltatások bevezetéséről és azok részleteiről szóló tájékoztatás.

*2.4.* ***Pályázatok és közbeszerzések***

* Az Önkormányzat által kiírt pályázatok és közbeszerzési felhívások közzététele.
* Pályázati eredmények és sikeres projektek bemutatása.

*2.5.* ***Helyi információk és hírek***

* Fontos helyi hírek és fejlemények, amelyek a lakosságot érintik.
* Helyi közlekedési információk, fejlesztési projektek állapota, közérdekű tudnivalók.

# 3. Nem engedélyezett tartalomtípusok

3.1. Személyes vagy magánügyeket érintő információk, amelyek nem tartoznak a közérdekű kommunikáció körébe.

3.2. Politikai pártokhoz kötődő propaganda, választási kampányok és bármilyen politikai jellegű tartalom.

3.3. Kereskedelmi jellegű hirdetések, reklámok, vagy promóciók, kivéve, ha közérdekű közleményt szolgálnak (pl. helyi piacok vagy vásárok).

3.4. Törvénysértő, hamis, félrevezető vagy megtévesztő információk.

3.5. Trágár, sértő, diszkriminatív vagy más módon nem megfelelő nyelvezet vagy tartalom.

# 4. A tartalmak jóváhagyásának folyamata

4.1. Minden Facebook bejegyzést (*posztot*) a megbízott sajtós munkatárs? vagy az erre kijelölt személy hagyhat jóvá.

4.2. A közzététel előtt minden tartalmat meg kell vizsgálni a hitelesség, pontosság és megfelelőség szempontjából.

4.3. A tartalom előkészítésében részt vehetnek a Kisbéri Közös Önkormányzati Hivatal különböző irodái, de a végső döntés a megbízott sajtós munkatárs? kezében van.

# 5. Kommentek és hozzászólások

5.1. Az Önkormányzat üdvözli a lakossági visszajelzéseket, kérdéseket és megjegyzéseket, de fenntartja a jogot a sértő vagy oda nem illő kommentek eltávolítására.

5.2. A Facebook oldal moderálását az erre kijelölt személy végzi, aki rendszeresen ellenőrzi a hozzászólásokat és szükség esetén reagál.

5.3. A személyes adatokat tartalmazó kommentek eltávolításra kerülnek, hogy biztosítsák az adatvédelmi szabályok betartását.

# 6. Adatvédelem és szerzői jogok

6.1. Az Önkormányzat tiszteletben tartja a személyes adatokat, és nem oszt meg olyan információkat, amelyek megsértik a GDPR vagy más adatvédelmi törvények előírásait.

6.2. A közzétett tartalmak (pl. fotók, videók) esetében be kell tartani a szerzői jogi előírásokat, és amennyiben szükséges, engedélyt kell kérni a jogosultaktól.

# 7. A Szabályzat végrehajtása és felülvizsgálata

7.1. Minden munkatárs, aki tartalmat tesz közzé a Facebook oldalon, köteles ezen szabályzat alapján eljárni.

7.2. A szabályzatot rendszeresen felül kell vizsgálni, hogy az megfeleljen az aktuális jogszabályi előírásoknak és az önkormányzat kommunikációs céljainak.

# 8. Záró rendelkezések

A jegyzőnek gondoskodnia kell arról, hogy a közzétételi szabályzatban foglalt előírásokat az érintett munkatársak megismerjék, a megismerés tényét a munkatársak a szabályzat **1. számú mellékletében** szereplő megismerési nyilatkozaton aláírásukkal igazolják a hatálybalépés napjával egyidejűleg.

Kisbér, 2024. november 25.

Dr. Pápai Tamás

jegyző

**Megismerési nyilatkozat**

1. *SZÁMÚ MELLÉKLET*

|  |  |  |  |  |
| --- | --- | --- | --- | --- |
|  | **NÉV** | **BEOSZTÁS** | **DÁTUM** | **ALÁÍRÁS** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |
| 11. |  |  |  |  |
| 12. |  |  |  |  |
| 13. |  |  |  |  |
| 14. |  |  |  |  |
| 15. |  |  |  |  |
| 16. |  |  |  |  |
| 17. |  |  |  |  |
| 18. |  |  |  |  |
| 19. |  |  |  |  |
| 20. |  |  |  |  |
| 21. |  |  |  |  |

**Műszaki Bizottság**

A bizottság javasolja, hogy Kisbér Város Önkormányzata hivatalos Facebook oldala a YouTube oldal létrehozásánál használt e-mail címmel kerüljön létrehozásra. Az oldal kezelője Szabó Sándor sajtósreferensi- és kommunikációs feladatokkal megbízott legyen. Az oldalra feltöltendő tartalmat a képviselő-testület tagja, intézményvezetők, Jegyző úr és irodavezetők küldhessenek, melyeket Jegyző úr és László Gábor adatvédelmi tisztviselő ellenőrzését, jóváhagyását követően lehessen feltölteni. A kommentelés lehetőségét javasolja kizárni.

Kisbér, 2024. december 10.

Bondár Balázs s.k. Pápai Mónika s.k.

elnök referens